Trupulleikar við gomlu innritanini í Netbankanum 21-06-2017 Tað eru tíverri framvegis trupulleikar við Netbankanum. Tað ber í løtuni ikki til at gera flytingar við "Gomul innritan", men um tú vanliga ritar inn við NemID ella brúkar netbankan á fartelefonini, so er eingin trupulleiki. Harafturat eru avbjóðingar hjá nøkrum vinnukundum at gera flytingar, tí ein dagføring av skipanini hevur ført við sær, at vinnukundar skulu góðkenna ávísar flytingar í Netbankanum við einari kotu, sum verður send umvegis sms-boð. Um fartelefonnummar ikki er skrásett í Netbankanum, so ber ikki til at fremja flytingina. Roynt verður at loysa trupulleikarnar skjótast gjørligt. Hevur tú tørv á hjálp til at gera flytingar, ert tú vælkomin at seta teg í samband við okkum. Vit harmast trupulleikan. Nýggj dagføring kemur her á síðuni í seinasta lagi mánadagin 26. juni kl. 16.30.